Tolong jelaskan mengenai 18 Méi dalam bahasa sunda

18 Méi nyaéta poé ka-138 dina sataun (ka-139 dina taun kabisat) dina kalénder Gregorian, sésana 227 poé.

1291 – Runtuhna Acre, mungkas kahadiran tentara Salib di Tanah Suci.

1388 – Nalika Patempuran Dano Buyur, Jénderal Lan Yu mingpin tentara Tionghoa pikeun ngéléhkeun gorombolan Togus Temur ti Mongolia, kaum Khan Yuan Kalér.

1499 – Alonso de Ojeda balayar ti Cádiz miang ka daérah nu kiwari nelah  Vénezuéla.

1756 – Perang Tujuh Taun dimimitian nalika Britania Raya ngajak perang ka Perancis.

1803 – Perang Napoléon: Karajaan Inggris ngabatalkeun Perjangjian Amiens sarta ngajak perang ka Perancis alatan Napoléon tutuluyan ilibiung dina urusan Italia jeung Swiss.

1804 – Napoléon Bonaparte diproklamirkeun minangka Kaésar Perancis ku Sénat Perancis.

1812 – John Bellingham dinyatakeun salah sarta ditibanan hukuman mati ku cara digantung alatan nelasan PM Spencer Perceval.

1896 – Tragedi Khodynka: Panik massal di Tegal Khodynka di Moskow nalika hajatan pangistrénan Tsar Nicholas II ngabalukarkeun maotna 1.389 jalma.

1912 – Pilem India nu munggaran, Shree Pundalik beunang Dadasaheb Torne, dipedalkeun di Mumbai.

1944 – Perang Dunia II: Patempuran Monte Cassino: Réngsé sabada tujuh poé dina patempuran kaopat nalika Jérman ngaévakuasi Monte Cassino.

1944 – Déportasi urang Tatar Kriméa ku pamaréntahan Uni Soviét.

1953 – Jackie Cochran jadi awéwé munggaran nu nembus wates kacepetan sora.

1955 – Operasi Liliwatan Kabébasan réngsé, évakuasi ti 310.000 urang sipil Viétnam, soldadu jeung urang-urang non-Viétnam ti wilayah komunis Viétnam Kalér ka Viétnam Kidul.

1973 – Pasawat Aeroflot Nomer 109 dibajak di tengah jalan sarta antukna ancur nalika bom pangbajak ngajelegur, nelasan sakabéh 82 jalma sajeroeunna.

1974 – Dina Proyék Budha Mesem, India hasil nguji coba pakarang nuklirna nu munggaran, minangka nagara kagenep nu bisa kitu.

1980 – Gunung St. Helens bitu di Washington, AS, nelasan 57 jalma sarta ngakibatkeun karugian $3 milyar.

1994 – Pasukan Israél réngsé ditarik ti Jalur Gaza, nyérénkeun wilayah éta ka Otoritas Nasional Palestina.

2009 – LTTE diéléhkeun ku pamaréntah Sri Langka, mungkas patelak nu geus lumangsung ampir 26 taun antara kadua pihak.

2015 – Saheunteuna 78 jalma palastra dina hiji longsor nu dibalukarkeun ku hujan gedé di Kota Salgar, Kolombia.

2018 – Hiji panémbakan di Sakola Luhur Santa Fe di Texas nelasan 10 jalma.